text: [{"text_idx": "#000004", "text": "Claiborne rokka\u00f0i hart og v\u00e6l a\u0301 sp\u00e6lista\u00f0num Drop-In mitt i\u0301 Keypmannahavn, bo\u0301lkurin vi\u0301sti, at hann er munandi betur a\u0301 konsert enn a\u0301 fl\u00f8gu."}, {"text_idx": "#000005", "text": "Vit vo\u0301ru vi\u00f0, ta\u0301 f\u00f8royskt/danski rokkbo\u0301lkurin Claiborne sp\u00e6ldi eina konsert a\u0301 sp\u00e6lista\u00f0num Drop-Inn i\u0301 Kompagnistr\u00e6de 34, mitt i\u0301 Keypmannahavn. R\u00e6ttiliga fitt av fo\u0301lki var komi\u00f0 saman, ho\u0301ast talan var eitt mikukv\u00f8ld, i\u00f0 ikki telist millum best umto\u0301ktu kv\u00f8ld at fara i\u0301 by\u0301in."}, {"text_idx": "#000007", "text": "Konsertin gj\u00f8rdist ein sera jalig uppliving. Li\u0301tli pallurin vi\u00f0 tivoli perunum, var fyltur av kvartettini. A\u0301 konsert er bo\u0301lkurin munandi betur enn a\u0301 fl\u00f8gu. Ikki ti\u0301, fl\u00f8gan er heilt hampilig, men manglar ti\u0301 orkuna, i\u00f0 bo\u0301lkurin hevur a\u0301 konsertum. Saman vi\u00f0 framlei\u00f0aranum Louise Nipper, i\u00f0 millum anna\u00f0 hevur arbeitt vi\u00f0 Carpark North, hevur Claiborn valt, eitt sera poppkent ljo\u0301\u00f0 a\u0301 fl\u00f8guni, i\u00f0 saman vi\u00f0 teirra l\u00f8gum er meira a\u0301hugavert, enn ta\u00f0 er gott."}, {"text_idx": "#000008", "text": "Hetta var to\u0301 ikki galdandi a\u0301 konsertini. Ta\u0301 hev\u00f0i bo\u0301lkurin heilt a\u00f0ra orku, og to\u0301nleikurin rokka\u00f0i munandi meira. Ja, teir rokka\u00f0u so miki\u00f0 v\u00e6l, at eigarin kom og ba\u00f0 teir um at skru\u0301va ni\u00f0ur, aftan a\u0301 tvey l\u00f8g vo\u0301ru sp\u00e6ld."}, {"text_idx": "#000009", "text": "Trummuleikarin Kenneth er ein natu\u0301rmegi, i\u00f0 bukar og buldrar handan trummirnar. Hann er dri\u0301vmegin, i\u00f0 gevur to\u0301nleikinum eitt spark i\u0301 endan, langt u\u0301tum pallkantin. Kemiin og innaru bondini millum limirnar eru t\u00f8tt eftir samstarv i\u0301 so no\u0301gv a\u0301r, og hetta hoyrist. Teir sp\u00e6la stutt sagt ordiliga v\u00e6l."}, {"text_idx": "#000010", "text": "Sjarmerandi og l\u00e6tt ha\u0301sa r\u00f8ddin hja\u0301 Remi, er to\u0301 ta\u00f0 mest a\u0301hugaverda vi\u00f0 bo\u0301lkinum, hann er inniligur og syngur veruliga v\u00e6l"}, {"text_idx": "#000011", "text": "Fleiri av l\u00f8gunum eru heilt go\u0301\u00f0, kanska serliga l\u00f8gini Into Grace og Reach, i\u00f0 eisini eru bestu l\u00f8gini a\u0301 fl\u00f8guni. Serliga v\u00e6l eydna var Into Grace, i\u00f0 byrja\u00f0i vi\u00f0, at Remi leg\u00f0i fyri einsamallur, a\u0301\u00f0renn restin av bo\u0301lkinum kom vi\u00f0. Hetta lagi\u00f0 er eitt greitt bo\u00f0 upp a\u0301 eitt komandi hitt hja\u0301 Claiborne. Ein fitt rokk ballada, i\u00f0 letur r\u00f8ddina hja\u0301 Remi fa\u0301a ri\u0301kiligt av pla\u0301ss i\u0301 ljo\u0301\u00f0myndini, og r\u00f8ddin er sum sagt fra\u0301li\u0301k, so hetta er eitt gott hugskot."}, {"text_idx": "#000012", "text": "Umframt hetta var eisini lagi\u00f0 Open Again r\u00e6ttiliga gott, eitt rokklag uttan ov no\u0301gv ho\u0301vasta\u0301k. Me\u00f0an teirra roynd at sp\u00e6la kontri a\u0301 lagnum Borderline, als einki hev\u00f0i vi\u00f0 kontri at gera, men heldur minti um amerikanskar rokkbo\u0301lkar sum Tesla."}, {"text_idx": "#000014", "text": "Visuelt hevur bo\u0301lkurin als ikki sama pondus sum a\u0301 ljo\u0301\u00f0si\u0301\u00f0uni. Her er serliga Remi ein trupulleiki. Hann stendur vi\u00f0 si\u0301tt keyboard og syngur, og s\u00e6r fittur u\u0301t. Men hann hevur ikki serliga no\u0301gv stj\u00f8rnukarisma, og kemur ikki serliga v\u00e6l u\u0301tum pallkantin visuelt. Hetta er synd ti\u0301 r\u00f8ddin er go\u0301\u00f0, men hann li\u0301kist meira einum telduforritara ella verkfr\u00f8\u00f0ingi enn einum rokkgu\u00f0i."}]